CELEX: 32020D1688
Language: lv
Date: 2020-09-25 00:00:00
Title: Eiropas Centrālās bankas Lēmums (ES) 2020/1688 (2020. gada 25. septembris), ar ko groza Lēmumu (ES) 2020/187 par nodrošināto obligāciju iegādes trešās programmas īstenošanu (ECB/2020/48)

13.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 379/58
               
            
         EIROPAS CENTRĀLĀS BANKAS LĒMUMS (ES) 2020/1688
         (2020. gada 25. septembris),
         ar ko groza Lēmumu (ES) 2020/187 par nodrošināto obligāciju iegādes trešās programmas īstenošanu (ECB/2020/48)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.1. panta otro daļu saistībā ar 3.1. panta pirmo ievilkumu un 18.1. pantu,
         tā kā:
         
                     (1)
                  
                  
                     Ar Eiropas Centrālās bankas Lēmumu ECB/2014/40 (1) tika izveidota nodrošināto obligāciju iegādes trešās programmas (NOIP3), un tas tika pārstrādāts ar Eiropas Centrālās bankas Lēmumu (ES) 2020/187 (ECB/2020/8) (2). Ar aktīviem nodrošinātu vērtspapīru iegādes programma, otrreizējo tirgu valsts sektora aktīvu iegādes programma un uzņēmumu sektora aktīvu iegādes programma kopā ar NOIP3 ir daļa no Eiropas Centrālās bankas (ECB) paplašinātās aktīvu iegādes programmas (AIP). AIP mērķis ir uzlabot monetārās politikas transmisiju, atbalstīt euro zonas tautsaimniecības kreditēšanu, mīkstināt mājsaimniecību un uzņēmumu aizņēmumu nosacījumus un veicināt inflācijas līmeņa atgriešanos līmenī, kas vidējā termiņā zemāks par 2 %, bet tuvu tam, atbilstoši ECB galvenajam mērķim, proti, uzturēt cenu stabilitāti.
                  
               
                     (2)
                  
                  
                     ECB Padome 2020. gada 5. martā pēc būtības nolēma konkrētos iepriekšnoteiktos apstākļos automātiski ierobežot atbilstoša darījuma partnera piekļuvi Eurosistēmas monetārās politikas operācijām. Līdz ar to ECB Padome arī nolēma, ka, ja saskaņā ar Eiropas Centrālās bankas Pamatnostādni (ES) 2015/510 (ECB/2014/60) (3) tiek piemērots šāds automātisks ierobežojums vai dalības pārtraukšana vai aizliegums un tik ilgi, kamēr tas tiek piemērots, būtu jāpiemēro arī atbilstošs automātiska aizliegums attiecībā uz šāda darījuma partnera emitēto nodrošināto obligāciju pirkumiem NOIP3 ietvaros. Turklāt ECB Padome nolēma, ka grozījumi, kas atspoguļo šos lēmumus, būtu jāpiemēro ar dienu, ar kuru piemēro Pamatnostādnes (ES) 2015/510 (ECB/2014/60) ikgadējos grozījumus.
                  
               
                     (3)
                  
                  
                     Tādēļ attiecīgi jāgroza Lēmums (ES) 2020/187 (ECB/2020/8),
                  
               IR PIEŅĒMUSI ŠO LĒMUMU.
         
            1. pants
            Grozījums
            Lēmumu (ES) 2020/187 (ECB/2020/8) groza šādi:
            ar šādu apakšpunktu aizstāj 3. panta 3. punkta d) apakšpunktu:
            
                        “d)
                     
                     
                        Nodrošinātās obligācijas, ko emitējušas kredītiestādes, kuru dalība Eurosistēmas monetārās politikas operācijās ierobežota, pārtraukta vai aizliegta saskaņā ar Pamatnostādni (ES) 2015/510 (ECB/2014/60), uz šāda ierobežojuma, pārtraukšanas vai aizlieguma laiku tiek automātiski izslēgtas no iegādēm NOIP3 ietvaros. Atkāpjoties no šī d) apakšpunkta pirmā teikuma, ECB Padome patur sev tiesības, izvērtējot katru gadījumu atsevišķi, atkārtoti izvērtēt tādas kredītiestādes emitēto nodrošināto obligāciju izslēgšanu, kuras dalība Eurosistēmas monetārās politikas operācijās ierobežota, pārtraukta vai aizliegta saskaņā ar Pamatnostādni (ES) 2015/510 (ECB/2014/60), un vajadzības gadījumā izslēgšanu atcelt.”
                     
                  
         
            2. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
            To piemēro ar 2021. gada 1. janvāri.
         
         
            Frankfurtē pie Mainas, 2020. gada 25. septembrī
            
               
                  ECB Padomes vārdā –
               
               
                  ECB prezidente
               
               Christine LAGARDE
            
         
         
            (1)  Eiropas Centrālās bankas Lēmums ECB/2014/40 (2014. gada 15. oktobris) par nodrošināto obligāciju iegādes trešās programmas īstenošanu (OV L 335, 22.11.2014., 22. lpp.).
         
            (2)  Eiropas Centrālās bankas Lēmums (ES) 2020/187 (2020. gada 3. februāris) par nodrošināto obligāciju iegādes trešās programmas īstenošanu (ECB/2020/8) (OV L 39, 12.2.2020., 6. lpp.).
         
            (3)  Eiropas Centrālās bankas Pamatnostādne (ES) 2015/510 (2014. gada 19. decembris) par Eurosistēmas monetārās politikas regulējuma īstenošanu (Vispārējās dokumentācijas pamatnostādne) (ECB/2014/60) (OV L 91, 2.4.2015., 3. lpp.).